als_Latn dik_Latn sag_Latn
Temat Kryesore
- Kjo agjenci do të jetë në varësi të Ministrisë të Shtetit për Çështjet Vendore
- AZRT-ja ka si mision dhënien e ndihmës për garantimin e vazhdueshmërisë së funksioneve dhe shërbimeve publike, në nivel vendor, në kuadër të zbatimit të reformës administrativo-territoriale
Shekulli
Vetëm pak muaj larg zgjedhjeve lokale qeveria krijon agjencinë për zbatimin e reformës territoriale. Në mbledhjen e djeshme të qeverisë, u vendos krijimi i Agjencisë për Zbatimin e Reformës Territoriale, AZRT, si institucion publik qendror. Kjo agjenci do të jetë në varësi të Ministrisë të Shtetit për Çështjet Vendore.
AZRT-ja ka si mision dhënien e ndihmës për garantimin e vazhdueshmërisë së funksioneve dhe shërbimeve publike, në nivel vendor, në kuadër të zbatimit të reformës administrativo-territoriale. AZRT-ja ka si qëllim mundësimin e zbatimit të reformës administrativo-territoriale, nëpërmjet bashkërendimit të të gjitha masave, proceseve dhe mbështetjes administrative deri në arritjen e funksionalitetit të plotë të 61 bashkive të reja.
Agjencia për Zbatimin e Reformës Territoriale i propozon ministrit të Shtetit për Çështjet Vendore hartimin dhe nismën e projektvendimeve për përdorimin e këtij fondi për shqyrtim në Këshillin e Ministrave. AZRT-ja ka gjithsej 12 punonjës. Organigrama dhe struktura e AZRT-së përcaktohen me urdhër të Kryeministrit. AZRT-ja drejtohet nga drejtori i Përgjithshëm, i cili organizon dhe drejton të gjithë veprimtarinë e kësaj agjencie. Drejtori i Përgjithshëm i AZRT-së emërohet, lirohet ose shkarkohet me urdhër të Kryeministrit, me propozimin e ministrit të Shtetit për Çështjet Vendore. Kjo agjenci mbështet ministrin e Shtetit për Çështjet Vendore në bashkërendimin e masave dhe proceseve ndërmjet institucioneve shtetërore dhe organeve të qeverisjes vendore, në kuadrin e zbatimit të reformës administrativo-territoriale. Ajo ofron shërbime për njësitë e qeverisjes vendore, në kuadrin e zbatimit të reformës administrativo- territoriale.
Agjencia bashkërendon punën me organizmat dhe partnerët ndërkombëtarë që mbështetin reformën administrativo- territoriale. Ndërsa ndërmerr ose zbaton projekte në mbështetje të njësive të qeverisjes vendore për garantimin e funksionalitetit administrativ dhe infrastrukturor. Ndihmon në hartimin e ndryshimeve dhe përmirësimin e kuadrit ligjor dhe nënligjor. Informon në mënyrë periodike institucionet publike dhe grupet e interesit dhe bën vlerësimin e kërkesave të njësive të qeverisjes vendore për përdorimin e fondit tranzitor për zbatimin e reformës territoriale.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn